CELEX: 62008CN0458
Language: fi
Date: 2008-10-21 00:00:00
Title: Asia C-458/08: Kanne 21.10.2008 — Euroopan yhteisöjen komissio v. Portugalin tasavalta

20.12.2008   
            
            
               FI
            
            
               Euroopan unionin virallinen lehti
            
            
               C 327/19
            
         Kanne 21.10.2008 — Euroopan yhteisöjen komissio v. Portugalin tasavalta
   (Asia C-458/08)
   (2008/C 327/31)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: E. Traversa ja P. Guerra e Andrade)
   
      Vastaaja: Portugalin tasavalta
   Vaatimukset
   
               —
            
            
               Yhteisöjen tuomioistuimen on todettava, että Portugalin tasavalta ei ole noudattanut EY 49 artiklan mukaisia velvoitteitaan, koska se on asettanut rakennuspalvelujen tarjoamiselle Portugalissa samat edellytykset kuin sijoittautumisen osalta.
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Portugalin laissa pääsystä rakennusalalle ja toimimisesta tällä alalla (asetus (EY) N:o 12/2004) Portugalissa tapahtuvan rakennustoiminnan harjoittamisen edellytykseksi asetetaan lupa.
   Yksikään yritys ei poikkeuksetta voi toteuttaa Portugalissa rakennus-, jälleenrakennus-, laajennus-, muutos-, korjaus-, konservointi-, kunnostus-, siivous-, restaurointi- tai purkutöitä tai yleisesti mitään rakentamiseen liittyviä töitä ilman Portugalin viranomaisten etukäteen antamaa lupaa.
   Portugalin kilpailulaki, jossa kielletään yrityksiä, myös yhteisön yrityksiä, tarjoamasta rakennuspalveluja Portugalissa ilman Portugalin viranomaisten etukäteen antamaa lupaa päästä rakennusalalle, rikkoo EY 49 artiklaa.
   Rakennusalalle pääsylle Portugalin lainsäädännössä asetetut edellytykset ovat sijoittautumisen edellytyksiä. Portugalin lainsäädännössä ei eroteta toisistaan sijoittautumista ja palvelujen tarjoamista tilapäisesti.
   Jotta toiseen jäsenvaltioon sijoittautunut rakennusalan yritys voi tarjota palveluja Portugalissa, sen on täytettävä kaikki sijoittautumisen edellytykset, mikä käytännössä merkitsee sitä, että tällä rakennusalan yrityksellä ei ole muuta vaihtoehtoa kuin sijoittautua Portugaliin. Tällainen vaatimus rajoittaa vakavasti palvelujen tarjoamisen vapautta.
   Myös rakennusalalla toimimisen edellytykset rajoittavat palvelujen tarjoamisen vapautta, sillä niiden vuoksi on mahdotonta tarjota rakennuspalveluja tilapäisesti.
   Portugalin valtion esittämiä syitä, joilla se perustelee kyseessä olevia rajoituksia, ei ole osoitettu päteviksi eikä niitä voida ottaa huomioon.